CELEX: 62007CN0485
Language: et
Date: 2007-11-05 00:00:00
Title: Kohtuasi C-485/07: Eelotsusetaotlus, mille esitas Centrale Raad van Beroep (Madalmaad) 5. novembril 2007 — Raad van bestuur van het Uitvoeringsinstituut werknemersverzekeringen versus H. Akdas jt

26.1.2008   
            
            
               ET
            
            
               Euroopa Liidu Teataja
            
            
               C 22/24
            
         Eelotsusetaotlus, mille esitas Centrale Raad van Beroep (Madalmaad) 5. novembril 2007 — Raad van bestuur van het Uitvoeringsinstituut werknemersverzekeringen versus H. Akdas jt
   (Kohtuasi C-485/07)
   (2008/C 22/46)
   Kohtumenetluse keel: hollandi
   Eelotsusetaotluse esitanud kohus
   Centrale Raad van Beroep
   Põhikohtuasja pooled
   
      Hageja: Raad van bestuur van het Uitvoeringsinstituut werknemersverzekeringen
   
      Kostjad: H. Akdas jt
   Eelotsuse küsimused
   
               1.
            
            
               Kas otsuse nr 3/80 (1) artikli 6 lõige 1, võttes arvesse selle sõnastust ning otsuse nr 3/80 ja assotsiatsioonilepingu (2) eesmärki ja laadi, sisaldab selget ja täpset kohustust, mille täitmine või mõju ei eelda mingit edasist akti, nii et sellel sättel võib olla vahetu õigusmõju?
            
         
               2.
            
            
               Kui vastus esimesele küsimusele on jaatav:
               
                           2.1
                        
                        
                           Kas otsuse nr 3/80 artikli 6 lõike 1 kohaldamisel tuleb mingil viisil arvesse võtta määruse nr 1408/71 (3) muudatusi pärast 19. septembrit 1980 mitteosamakseliste erihüvitiste osas?
                        
                     
                           2.2
                        
                        
                           Kas lisaprotokolli (4) artikli 59 on selles suhtes mingit tähendust?
                        
                     
         
               3.
            
            
               Kas assotsiatsioonilepingu artiklit 9 tuleb tõlgendada nii, et sellega on vastuolus liikmesriigi niisuguse õigusnormi nagu TW artikli 4a kohaldamine, mis viib kaudse diskrimineerimiseni kodakondsuse alusel,
               
                           —
                        
                        
                           esiteks seetõttu, et isikute hulgas, kellel ei ole (enam) õigust täiendavale hüvitisele, kuna nad ei ela enam Madalmaades, on rohkem kui Madalmaade kodanikke muude riikide kodanikke, sealhulgas suur rühm Türgi kodanikke;
                        
                     
                           —
                        
                        
                           teiseks seetõttu, et täiendavate hüvitiste maksmine Türgis elavatele Türgi kodanikele on lõpetatud alates 1. juulist 2003, samas kui EL territooriumil elavatele EL liikmesriigi ja kolmanda riigi kodanikele lõpetatakse täiendavate hüvitiste maksmine (järk-järgult) alles alates 1. jaanuarist 2007?
                        
                     
         
      (1)  Assotsiatsiooninõukogu 19. septembri 1980. aasta otsus nr 3/80, mis käsitleb Euroopa ühenduste liikmesriikide sotsiaalkindlustussüsteemide kohaldamist Türgi töötajate ja nende pereliikmete suhtes (EÜT 1983, C 110, lk 60).
   
      (2)  12. septembril 1963 Ankaras allkirjastatud ning nõukogu 23. detsembri 1963. aasta otsusega 64/732/EMÜ (EÜT 1964, lk 3685; ELT eriväljaanne 11/11, lk 10) ühenduse nimel sõlmitud, heaks kiidetud ja kinnitatud leping assotsiatsiooni loomiseks Euroopa Majandusühenduse ja Türgi vahel.
   
      (3)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).
   
      (4)  23. novembril 1970 Brüsselis allkirjastatud ning nõukogu 19. detsembri 1972. aasta määrusega nr 2760/72 (EÜT L 293, lk 1; ELT eriväljaanne 11/11, lk 41) ühenduse nimel sõlmitud, heaks kiidetud ja kinnitatud lisaprotokoll.